Document ID: /fineweb-2-swissfilter-quality_10-filterrobots/filtered/02683.jsonl.gz/11

Se caută un interlocutor pentru un articol despre libera circulație în Elveția, actualizat
Se caută un interlocutor pentru un articol despre libera circulație în Elveția, actualizat
Ziarista elvețiană Yvonne Staat realizează un articol pentru cotidianul Evenimentul Zilei care va descrie în mod precis și concret felul în care cetățenii români pot să lucreze în Elveția. Articolul va conține informații de bază despre libera circulație a persoanelor, procesul prin care trebuie să treci pentru a obține un permis de lucru, ce meserii au cele mai mari șanse pe piața de muncă, informații federale oficiale despre contingentele de români, etc.
Yvonne dorește să realizeze și un portret al unui român (al unei românce) care a trecut deja, de curând, prin acest proces. Persoana ideală ar trebui să fi primit permisul de muncă (și nu doar contract de muncă!) după iunie 2009, data la care a intrat în vigoare Acordul privind libera circulație dintre Elveția și EU-2.
Interviul va fi realizat în cursul săptămânii viitoare, telefonic, și va dura în jur de 30 de minute.
Data limită de înscriere: 4 mai 2010. Înscrierea se face prin acest formular de contact.
Atât corespondența cât și interviul vor fi realizate în limba română.
Yvonne Staat este o jurnalistă freelancer din Zürich care scrie de obicei pentru NZZ am Sonntag, Tages-Anzeiger, Annabelle, Beobachter, etc. În prezent ea efectuează un stagiu în București, la Evenimentul Zilei, ca urmare a câștigării unei burse oferite de fundația germană Robert Bosch Stiftung, bursă menită să formeze ziariști mediatori culturali între vestul și estul Europei.
Actualizare 20 mai 2010: articolul intitulat "Elveţia, un vis spulberat pentru imigrantul român" a fost publicat luni, 17 mai.